Na osnovi Odluke o objavi natječaja za provođenje zdravstvene zaštite i specifične zdravstvene zaštite iz obveznog zdravstvenog osiguranja za potrebe popune Mreže javne zdravstvene službe, KLASA: 025-04/24-01/345, URBROJ: 338-01-01-24-01 od 18. prosinca 2024. godine

HRVATSKI ZAVOD ZA ZDRAVSTVENO OSIGURANJE

o b j a v l j u j e

**N A T J E Č A J**

**za sklapanje ugovora o provođenju specifične zdravstvene zaštite iz obveznog zdravstvenog osiguranja za potrebe popune Mreže javne zdravstvene službe**

**I. PREDMET NATJEČAJA**

Sklapanje ugovora o provođenju specifične zdravstvene zaštite iz obveznog zdravstvenog osiguranja, u skladu s odredbama Zakona o zdravstvenoj zaštiti ("Narodne Novine", broj 100/18.,147/20., 119/22., 156/22., 33/23. i 36/24.), Zakona o obveznom zdravstvenom osiguranju ("Narodne Novine", broj 80/13., 137/13., 98/19. i 33/23.), Odluke o osnovama za sklapanje ugovora o provođenju specifične zdravstvene zaštite („Narodne novine", broj 47/14, 157/14, 139/15, 28/16, 26/17, 132/2017, 119/2018, 32/2019,128/2019, 22/2020, 147/20, 119/2021, 145/2021, 156/2022, 37/2023, 58/23, 134/23, 25/24,51/24, 77/24, 154/2024, 16/2025- u daljnjem tekstu: Odluka) i drugim općim aktima Hrvatskog zavoda za zdravstveno osiguranje (u daljnjem tekstu: Zavod) za područja u kojima je Mreža javne zdravstvene službe ("Narodne novine" broj 49/24.) nepopunjena kako slijedi:

**Tablica 1.: Potreban broj timova medicine rada po županijama/Gradu Zagrebu**

|  |  |
| --- | --- |
| **Županija / Grad Zagreb** | **Nedostaje** |
| BJELOVARSKO-BILOGORSKA | 3,5 |
| BRODSKO-POSAVSKA | 4,5 |
| DUBROVAČKO-NERETVANSKA | 2 |
| GRAD ZAGREB | 5 |
| ISTARSKA | 5,5 |
| KARLOVAČKA | 1 |
| KOPRIVNIČKO-KRIŽEVAČKA | 3 |
| KRAPINSKO-ZAGORSKA | 4 |
| LIČKO-SENJSKA | 0,6 |
| MEĐIMURSKA  | 0,5 |
| OSJEČKO-BARANJSKA | 3,5 |
| POŽEŠKO-SLAVONSKA | 1,5 |
| PRIMORSKO-GORANSKA | 6 |
| SISAČKO-MOSLAVAČKA | 5 |
| SPLITKO-DALMATINSKA | 4,5 |
| ŠIBENSKO-KNINSKA | 2 |
| VARAŽDINSKA | 4,5 |
| VIROVITIČKO-PODRAVSKA | 1 |
| VUKOVARSKO-SRIJEMSKA | 2 |
| ZADARSKA | 2 |
| ZAGREBAČKA | 4 |

**Tablica 2.: Potreban broj timova medicine rada u županijskim zavodima za javno zdravstvo**

**po županijama/Gradu Zagrebu**

|  |  |
| --- | --- |
| **Županija / Grad Zagreb** | **Nedostaje** |
| BJELOVARSKO-BILOGORSKA | 2 |
| BRODSKO-POSAVSKA | 1 |
| ISTARSKA | 1 |
| KARLOVAČKA | 1 |
| KOPRIVNIČKO-KRIŽEVAČKA | 1 |
| OSJEČKO-BARANJSKA | 1 |
| POŽEŠKO-SLAVONSKA | 1 |
| PRIMORSKO-GORANSKA | 1 |
| SPLITKO-DALMATINSKA | 2 |
| VARAŽDINSKA | 2 |
| VIROVITIČKO-PODRAVSKA | 1 |
| VUKOVARSKO-SRIJEMSKA | 1 |
| ZAGREBAČKA | 2 |

**II. OPĆI UVJETI NATJEČAJA**

1. Ponude na natječaj podnose se za djelatnosti iz glave I. ovog natječaja u skladu s općim aktima Zavoda i Mrežom:
2. privatni zdravstveni radnici koji:
* posjeduju rješenje Ministarstva zdravstva o odobrenju za rad u djelatnosti medicine rada
* zadovoljavaju uvjete propisane Zakonom o zdravstvenoj zaštiti, Zakonom o obveznom zdravstvenom osiguranju, Odlukom o osnovama za sklapanje ugovora o provođenju specifične zdravstvene zaštite te ostalim općim aktima Zavoda
* dostave uvjerenje da se protiv nositelja tima ne vodi kazneni postupak (ne starije od 6 mjeseci)\*
1. zdravstvene ustanove koje:
* posjeduju rješenje Ministarstva zdravstva o odobrenju za rad u djelatnosti medicine rada
* posjeduju rješenje trgovačkog suda o upisu u sudski registar (ne starije od 6 mjeseci)
* zadovoljavaju uvjete propisane Zakonom o zdravstvenoj zaštiti, Zakonom o obveznom zdravstvenom osiguranju, Odlukom o osnovama za sklapanje ugovora o provođenju specifične zdravstvene zaštite te ostalim općim aktima Zavoda
* dostave uvjerenje da se protiv odgovorne osobe i nositelja tima ne vodi kazneni postupak (ne starije od 6 mjeseci)\*
1. Ustanove / privatni zdravstveni radnici koji podnose ponudu na natječaj, moraju, sukladno rješenju Ministarstva zdravstva o odobrenju za rad u djelatnosti medicine rada imati mjesto rada na području županije za koju se javljaju na natječaj.
2. Ponude na natječaj **ne podnose**:

 Privatni zdravstveni radnici i zdravstvene ustanove za već ugovorene timove sa Zavodom u punom opsegu radnog vremena.

**III. KRITERIJI ODABIRA**

1. Odabir ponuda provest će se procjenom zadovoljavanja kriterija prema redoslijedu prioriteta i kako slijedi:
2. dužina ugovornog odnosa sa Zavodom u ponuđenoj djelatnosti
3. ponuditelj s većim brojem opredijeljenih radnika/osiguranika
4. ponuditelj koji osigurava bolju dostupnost ponuđene zdravstvene zaštite većem broju radnika/osiguranika unutar područja za koje se raspisuje natječaj
5. redoslijed zaprimanja ponuda.
6. Iznimno od točke 1. ove glave, u skladu s odredbama Mreže prednost kod odabira ponuda ostvaruju zdravstvene ustanove čiji je osnivač Republika Hrvatska odnosno jedinica područne (regionalne) samouprave odnosno Grad Zagreb.

**IV. DOSTAVA PONUDE**

1. **Ponude na natječaj zaprimaju se od 13. ožujka. 2025. godine do 20. ožujka 2025. godine.**
2. **Ponude se podnose putem ponudbene dokumentacije koja se može preuzeti od 13. ožujka. 2025. godine do 20. ožujka 2025. godine na web stranicama Zavoda pod Natječaji.**
3. Uz ponudu obvezno je priložiti sve priloge navedene u ponudbenoj dokumentaciji.
4. Razmatrat će se samo ponude zaprimljene do dana naznačenog u točki 1. ove glave i napisane na ponudbenoj dokumentaciji uz sve propisane priloge.

Ponude za područja za koja nije iskazana potreba u Tablicama 1. i 2. ovog natječaja, ponude koje ne zadovoljavaju opće uvjete natječaja, kao i ponude s netočnim i nepotpunim podacima odnosno podacima koji ne odgovaraju stvarnom stanju neće biti razmatrane. Također neće biti razmatrane niti ponude privatnih zdravstvenih radnika i zdravstvenih ustanova koje su prethodno bile ugovorni partneri Zavoda, a s kojima je Zavod unatrag tri godine od dana objave ovog Natječaja raskinuo ugovor o provođenju primarne zdravstvene zaštite iz obveznog zdravstvenog osiguranja radi povrede ugovornih obveza kao i ponude privatnih zdravstvenih radnika i odgovornih osoba te nositelja tima/timova u zdravstvenim ustanovama protiv kojih je Zavod podnio kaznenu prijavu, a do donošenja odluke nadležnog tijela o istoj. Isto tako Zavod neće uzeti u razmatranje ponude privatnih zdravstvenih ustanova i privatnih zdravstvenih radnika u slučaju podnošenja dovoljnog broja valjanih ponuda zdravstvenih ustanova iz točke 2. glave **III.**

1. Ponude na natječaj, uz tražene priloge podnose se nadležnim područnim ustrojstvenim jedinicama Zavoda prema sjedištu podnositelja ponude.
2. Ponudu sa svim traženim prilozima potrebno je uvezati u jednu cjelinu.

Ponuda se dostavlja s naznakom :

***"Natječaj za popunu Mreže javne zdravstvene službe u djelatnosti medicine rada“***

NAPOMENA: Sve obavijesti u svezi s ovim natječajem možete dobiti u Direkciji Zavoda putem email adrese: medicina.rada@hzzo.hr

\*izdaje nadležni općinski sud ili putem portale e-Građani (sva uvjerenja preko sustava e-Građani izdaje Općinski kazneni sud u Zagrebu i vrijede u cijeloj Republici Hrvatskoj).